Μαθησιακό ύφος παιδιών με μαθησιακές δυσκολίες
Creators: name: Συμεωνίδου, Μαγδαληνή Ευριπίδη
Publisher: name: Aristotle University of Thessaloniki
Year: 2012
Subjects: Μαθησιακές δυσκολίες
Μαθησιακό ύφος
Γνωστικές στρατηγικές
Επίλυση προβλήματος
Learning disabilities
Learning style
Cognitive strategies
Problem solving

description: Ο κύριος στόχος της παρούσας έρευνας ήταν η διερεύνηση του μαθησιακού ύφους με το οποίο προσεγγίζουν οι μαθητές με μαθησιακές δυσκολίες, ένα πρόβλημα που καλούνται να επιλύσουν. Το μαθησιακό ύφος έχει αναχθεί πλέον σε σημαντική διάσταση της μάθησης και της γνωστικής επεξεργασίας, υποσκελίζοντας την έννοια της γενικής νοημοσύνης. Έτσι, η προσέγγιση αυτή επιλέχθηκε προκειμένου να αναγνωριστούν οι γενικοί τρόποι σκέψης και μέθοδοι επεξεργασίας των πληροφοριών καθώς και οι μαθησιακές στρατηγικές που χρησιμοποιεί το άτομο διαμέσου του προτιμώμενου μαθησιακού του ύφους, για να ανταποκριθεί στις απαιτήσεις ενός έργου. Με αυτόν τον τρόπο είναι δυνατόν να καθοριστούν τα ιδιαίτερα γνωστικά χαρακτηριστικά των παιδιών με μαθησιακές δυσκολίες που συνδέονται με την αδυναμία επίλυσης προβλημάτων η οποία ευθύνεται για τη σχολική υποεπίδοση. Διαπιστώθηκε συγκεκριμένα ότι, οι μαθητές με μαθησιακές δυσκολίες χρησιμοποιούν πιο συχνά ολιστικές και σχεδόν αναλυτικές μεθόδους επεξεργασίας και στρατηγικές όταν προσεγγίζουν ένα έργο, σε βάρος των αναλυτικών μεθόδων που σύμφωνα με τη διεθνή βιβλιογραφία και τις εμπειρικές έρευνες είναι περισσότερο αποτελεσματικές και συνδέονται με την επιτυχή σχολική επίδοση. Από την ισχυρή συσχέτιση που εντοπίστηκε ανάμεσα στο μαθησιακό ύφος και στην επίλυση προβλήματος απορρέει η αναγκαιότητα να συνυπολογίζονται οι διαστάσεις του μαθησιακού ύφους στη διδασκαλία των παιδιών με μαθησιακές δυσκολίες. Τα αποτελέσματα της έρευνας υποδεικνύουν ότι ένα κατάλληλο ψυχοπαιδαγωγικό πρόγραμμα που σχεδιάζεται μετά από την αναγνώριση των ατομικών χαρακτηριστικών του μαθησιακού ύφους του παιδιού και δίνοντας συγχρόνως έμφαση στις αναλυτικές γνωστικές στρατηγικές θα μπορούσε να μειώσει την επίδραση των παραγόντων που οδηγούν σε σχολική υποεπίδοση. Ένα τέτοιο παιδαγωγικό πρόγραμμα παρέμβασης επικεντρώνεται στην αποτελεσματικότερη χρήση των στρατηγικών του ατομικού ρεπερτορίου του παιδιού αλλά και στην κατάκτηση αντισταθμιστικών στρατηγικών καταλληλότερων για το εκάστοτε έργο. Η έρευνα αποτελεί έναυσμα για τη σημασία της επίγνωσης του ιδιαίτερου μαθησιακού ύφους από το παιδί και της γνωστικής ευελιξίας που μπορεί να κατακτήσει, έτσι ώστε τα χαρακτηριστικά του μαθησιακού ύφους να μπορούν να προσαρμόζονται ανάλογα με τη μαθησιακή κατάσταση και να κάνουν το μαθητή πιο «ολοκληρωμένο».
description: The main goal of this research paper is to investigate the learning style used by pupils with learning difficulties when problem solving. Learning style is now considered to be the most important aspect of learning and cognitive processing, outweighing the concept of general intelligence. Thus, this approach has been selected so as to recognize the general thinking patterns and information processing methods as well as the learning strategies an individual uses - through his preferred learning style – to meet the demands of a task. This way it is possible to determine the special cognitive characteristics of children with learning difficulties which are associated with their inability to problem solving; it is this inability which is responsible for their school underachievement. Actually, it was found that pupils with learning difficulties most often use holistic approaches and almost analytical processing methods and strategies when approaching a task, rather than analytical methods, which according to international literature and experimental researches are more effective and associated with successful school performance. The strong correlation between learning style and problem solving makes it imperative to consider the parameters of learning style when teaching children with learning difficulties. Research results indicate that an appropriate psycho-pedagogic curriculum planned according to the individual characteristics of the child’s learning style recognized, besides by placing emphasis on analytical cognitive strategies, it could attenuate the factors that lead to school underachievement. Such a pedagogical intervention curriculum focuses on the most effective use of the child’s personal repertory of strategies and the acquisition of compensatory strategies suitable for the task at hand. This research highlights how significant it is for the child to recognize their particular learning style and the cognitive flexibility that can be attained. This way, learning style features can be adapted to the learning circumstances and help a pupil feel better equipped.